4 oktabr kuni "Milan" "San-Siro"da "Napoli"ga qarshi A seriya doirasidagi 7-tur o‘yinini o‘tkazdi va yirik hisobda mag‘lubiyatga uchradi (0:4). Oxirgi marta "Milan" o‘z uyida 4ta to‘p farqi bilan 2009 yilda, "Inter"ga mag‘lub bo‘lgandi. Undan oldin ham jamoa o‘z uyida "Inter"ga (1974 yilda) va "Jyenoa"ga (1958 yilda) 1:5 hisoblarida 4ta to‘p farqi bilan yutqazgandi. "Rossonerilar" o‘z maydonlaridagi eng yirik hisobdagi mag‘lubiyatni 1997 yilda "Yuventus"dan qabul qilib olgan (1:6). Ma’lumot uchun, ayni vaqtda Sinisha Mixaylovich boshqaruvidagi jamoa 9 ochko bilan 11-o‘rinda joylashgan.